钦定古今图书集成/明伦汇编/宫闱典/第093卷 > 永国公主
## 钦定古今图书集成/明伦汇编/宫闱典/第093卷 > 永国公主

按：《宋史公主列传》：“永国公主早亡。”

公主，下嫁左卫将军王承衍，赐第景龙门外。太宗即
位，进封郑国。淳化元年，改封秦国。真宗至道三年，进
长公主。大中祥符元年薨，赐谥贤肃。元符改封魏国
大长公主。政和改贤肃大长帝姬。”按《王审琦传》：“审
琦子承衍，字希甫，幼端谨。审琦镇兖海、寿春，皆署以
牙”职。开宝初，补内殿供奉官都知。三年，尚太祖女昭
庆公主，授右卫将军、驸马都尉，仍充都知。逾年，领恩
州刺史，加本州防御使。太平兴国初，迁应州观察使。
二年春，太宗幸其第，赐宴，承衍以金器、名马为寿，诏
赐银万两、锦彩五千疋。三年，加检校太保。坐市竹木
秦、陇，矫制免税，筭罚一季奉。七年，授彰国军节度。雍
熙中，出知天雄军府兼都部署。时契丹扰镇阳，候骑
至冀州，去魏二百馀里，邻境戒严，城中大恐。属上元
节，承衍下令市中及佛寺然灯设乐，与宾佐宴游达
旦，人赖以安。明年，召还，复为贝、冀都部署。端拱初，换
永清军节度，再知天雄军。吏民千馀诣监军，请为本
道节帅，诏褒之。真宗即位，改河中尹、护国军节度，加
检校太尉。咸平六年，以疾求罢节钺，三抗表不许。帝
自临问，至卧内慰勉久之，赐予甚厚，择尚医数人迭
宿其第。卒，年五十二。车驾亲临，赠中书令，给卤簿葬，
谥恭肃。其后公主请置守冢五户，从之。承衍善骑射，
晓音律，颇涉学艺，好吟咏，以功臣子尚主贵显，拥富
赀，自奉甚厚，子世安、世隆、世雄、世融。世安至崇仪副
使、通事舍人。世隆字本支，以公主子为如京副使，历
洛苑、六宅二使，领平州刺史。性骄恣，每坐诸叔之上，
人皆嗤之。景德初，卒，特赠泰州防御使。召见其三子，
赐名克基、克绪、克忠，皆面授供奉官。世雄至内殿崇
班，世融为内殿承制。世安子克正，殿中丞。克基、克忠
并为西染院副使兼阁门通事舍人，克绪至内殿承
制。世隆幼子克明为西上阁门副使。